sukhrobnurali/uzbek-legal-corpus huggingface dataset:
Oʻzbekiston Respublikasi Prezidentining “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2016-yil 27-dekabrdagi PQ-2699-sonli qaroriga oʻzgartishlar kiritish toʻgʻrisida
(resolution, 2017-06-20)

Oʻzbekiston Respublikasi Prezidentining “Ekologiya va atrof muhitni muhofaza qilish sohasidagi davlat boshqaruvi tizimini takomillashtirish toʻgʻrisida” 2017-yil 21-apreldagi PF–5024-sonli Farmoni va Oʻzbekiston Respublikasi Prezidentining “Oʻzbekiston Respublikasi Ekologiya va atrof muhitni muhofaza qilish davlat qoʻmitasi faoliyatini tashkil etishni taʼminlash chora-tadbirlari toʻgʻrisida” 2017-yil 21-apreldagi PQ–2915-sonli qaroriga muvofiq, shuningdek, Ekologiya, atrof muhitni muhofaza qilish va chiqindilar bilan bogʻliq ishlarni amalga oshirish jamgʻarmasi mablagʻlarini shakllantirishni taʼminlash maqsadida: 1. Oʻzbekiston Respublikasi Prezidentining “Oʻzbekiston Respublikasining 2017-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2016-yil 27-dekabrdagi PQ–2699-sonli qarorining 37-ilovasidagi 13-, 15- va 21-bandlari oʻz kuchini yoʻqotgan deb hisoblansin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Ramazon hayitini nishonlash toʻgʻrisida
(resolution, 2020-09-28)

Muborak Ramazon hayitining maʼnaviy hayotimizdagi oliyjanob fazilatlarni, shukronalik, mehr-oqibat, hamjihatlik kabi ezgu qadriyatlarni mustahkamlash borasidagi oʻrni va ahamiyatini eʼtiborga olib, milliy-diniy anʼanalarimizni asrab-avaylash va ulugʻlash maqsadida hamda Oʻzbekiston Respublikasi Prezidentining “Roʻza hayitini dam olish kuni deb eʼlon qilish toʻgʻrisida”gi 1992-yil 27-martdagi PF–368-son Farmoniga muvofiq: 1. Oʻzbekiston musulmonlari idorasining 2017-yilda Ramazon hayitining birinchi kuni 26-iyun dushanba kuniga toʻgʻri kelishi haqida qabul qilgan qarorini inobatga olib, 2017-yil 26-iyun dam olish kuni deb belgilansin va mamlakatimizda bayram sifatida keng nishonlansin. 2. Respublika “Nuroniy”, “Mahalla” jamgʻarmalari va boshqa mutasaddi idoralar, jamoat tashkilotlari Ramazon hayitini joylarda xalqimizning milliy urf-odatlariga mos tarzda, tartibli va yuqori darajada oʻtkazish uchun zarur tadbirlarni amalga oshirsin. 3. Oʻzbekiston Milliy teleradiokompaniyasi, Oʻzbekiston Milliy axborot agentligi va boshqa ommaviy axborot vositalariga Ramazon hayitini nishonlash bilan bogʻliq tadbirlarni keng yoritish tavsiya etilsin.
Xalqaro shartnomalarni tasdiqlash toʻgʻrisida
(resolution, 2017-06-19)

1. 2017-yilning 5-aprel kuni Moskva shahrida imzolangan: Oʻzbekiston Respublikasi Hukumati hamda Rossiya Federatsiyasi Hukumati oʻrtasida Rossiya Federatsiyasi hududida vaqtincha mehnat faoliyatini amalga oshirish uchun Oʻzbekiston Respublikasi fuqarolarini uyushqoqlik bilan yigʻish va jalb qilish toʻgʻrisidagi Bitim: Oʻzbekiston Respublikasi Hukumati hamda Rossiya Federatsiyasi Hukumati oʻrtasida migratsiya sohasida vakolatli organlar vakolatxonalarini oʻzaro taʼsis etish toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnomalar kuchga kirishi uchun zarur boʻlgan ichki davlat tartib-taomillarini bajargani haqida Rossiya tomoniga tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari hamda tegishli vazirlik va idoralar rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri A. Aripov zimmasiga yuklansin.
Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida (Oʻzbekiston Respublikasi Prezidentining “Iqtisodiyotda xususiy mulkning ulushi va ahamiyatini oshirish chora-tadbirlari toʻgʻrisida” 2015-yil 28-apreldagi PQ-2340-son qaroriga oʻzgartirish kiritish toʻgʻrisida” 2017-yil 16-iyundagi PQ-3064-son qarori)
(resolution, 2017-06-19)

Oʻzbekiston Respublikasi Prezidentining “Iqtisodiyotda xususiy mulkning ulushi va ahamiyatini oshirish chora-tadbirlari toʻgʻrisida” 2015-yil 28-apreldagi PQ-2340-son qaroriga oʻzgartirish kiritish toʻgʻrisida” 2017-yil 16-iyundagi PQ-3064-son qaroriga muvofiq, shuningdek hududlarni kompleks ijtimoiy-iqtisodiy rivojlantirish boʻyicha investitsiya loyihalarini amalga oshirishda “Turonbank” aksiyadorlik tijorat bankining ulushini koʻpaytirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar va qoʻshimcha kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov zimmasiga yuklansin. 1. Vazirlar Mahkamasining “Oʻzbekiston Respublikasi Prezidentining “Aksiyadorlik jamiyatlariga xorijiy investorlarni jalb etishga doir qoʻshimcha chora-tadbirlar toʻgʻrisida” 2015-yil 21-dekabrdagi PQ-2454-son qarorini amalga oshirish chora-tadbirlari haqida” 2016-yil 10-fevraldagi 33-son qaroriga 3-ilovaning “Banklar” boʻlimiga (Oʻzbekiston Respublikasi QHT, 2016-y., 6-son, 56-modda) quyidagi mazmundagi 1687-pozitsiya qoʻshilsin: “ 1687 “Turonbank” ATB Toshkent shahri ”. 2. Vazirlar Mahkamasining “Oʻzbekiston Respublikasi Prezidentining “Aksiyadorlik jamiyatlariga xorijiy investorlarni jalb etishga doir qoʻshimcha chora-tadbirlar toʻgʻrisida” 2015-yil 21-dekabrdagi PQ-2454-son qarorining bajarilishi haqida” 2016-yil 5-avgustdagi 252-son qaroriga 2-ilovadagi (Oʻzbekiston Respublikasi QHT, 2016-y., 32-son, 388-modda) 34-pozitsiya chiqarib tashlansin. 3. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Aksiyadorlik jamiyatlariga xorijiy investorlarni jalb etishga doir qoʻshimcha chora-tadbirlar toʻgʻrisida” 2015-yil 21-dekabrdagi PQ-2454-son qarori)” 2017-yil 6-fevraldagi 59-son qaroriga (Oʻzbekiston Respublikasi QHT, 2017-y.. 6-son, 78-modda) ilova 2-bandining “v” kichik bandi chiqarib tashlansin.
Tugatilgan “Motor zavodi” aksiyadorlik jamiyati mulki kompleksining bir qismini sotishda “Oʻzeltexsanoat” aksiyadorlik kompaniyasini qoʻshimcha qiymat soligʻi toʻlovidan ozod etish toʻgʻrisida
(resolution, 2017-06-16)

Ichki va tashqi bozorlar uchun raqobatdosh elektrotexnika mahsulotlarini ishlab chiqarish boʻyicha yangi ishlab chiqarishlarni tashkil etish va faoliyat yuritayotganlarini modernizatsiya qilishda “Oʻzeltexsanoat” AK faoliyatini qoʻllab-quvvatlash maqsadida: 1. Quyidagilar: a) Oʻzbekiston Respublikasi Prezidentining 2017-yil 13-fevraldagi “2017 — 2021-yillarda elektrotexnika sanoatini boshqarishni yanada takomillashtirish, uni jadal rivojlantirish va diversifikatsiyalash chora-tadbirlari toʻgʻrisida” PQ-2772-sonli qarorida nazarda tutilgan: Oʻzbekiston Respublikasi Prezidentining 2014-yil 6-fevraldagi PQ-2123-sonli qarori bilan tugatilgan “Motor zavodi” AJning mulki kompleksining bir qismini investorlar tomonidan investitsiya majburiyatlarini qabul qilgan holda sotish; tushgan mablagʻlarni tugatilgan “Motor zavodi” AJ kreditorlari talablarini qoplashga, elektrotexnika tarmogʻida yangi quvvatlar barpo etish, faoliyat yuritayotganlarini modernizatsiya qilish va kengaytirish boʻyicha investitsiya loyihalariga yoʻnaltirish; b) Vazirlar Mahkamasining “Elektrmaishiy texnikalarni ishlab chiqarish va marketing qilish Markazini yanada rivojlantirish chora-tadbirlari toʻgʻrisida” 2017-yil 3-apreldagi 172-sonli qaroriga muvofiq “Motor zavodi” AJ mulki kompleksining bir qismini “Vedanta Production” MCHJ XKga sotishga ruxsat olingani maʼlumot uchun qabul qilinsin. 2. Tugatilgan “Motor zavodi” AJ mulki kompleksining bir qismini sotishda “Oʻzeltexsanoat” AK qoʻshimcha qiymat soligʻi toʻlashdan ozod etilsin, boʻshaydigan mablagʻlar elektrotexnika sanoatida yangi quvvatlar barpo etish, faoliyat yuritayotganlarini modernizatsiya qilish va kengaytirish boʻyicha investitsiya loyihalarini amalga oshirishga yoʻnaltirilsin. 3. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Oʻzbekiston Respublikasi Prezidentining 2015-yil 28-apreldagi “Iqtisodiyotda xususiy mulkning ulushi va ahamiyatini oshirish chora-tadbirlari toʻgʻrisida” PQ–2340-sonli qaroriga oʻzgartish kiritish toʻgʻrisida
(resolution, 2025-11-26)

Hududlarni kompleks ijtimoiy-iqtisodiy rivojlantirish boʻyicha investitsiya loyihalarini amalga oshirishda “Turonbank” aksiyadorlik tijorat bankining ulushini oshirish maqsadida: 1. Oʻzbekiston Respublikasi Prezidentining 2015-yil 28-apreldagi “Iqtisodiyotda xususiy mulkning ulushi va ahamiyatini oshirish chora- tadbirlari toʻgʻrisida” PQ-2340-sonli qarorining 1-ilovasi 1-boʻlimining 26-pozitsiyasi chiqarib tashlansin. 2. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
Tijorat tashkilotlari taʼsis hujjatlarining namunaviy shakllarining 11-ilovasiga oʻzgartirish kiritish toʻgʻrisida
(order, 2019-08-13)

Oʻzbekiston Respublikasi Prezidentining 2017-yil 18-apreldagi PF-5016-son “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasini tashkil etish toʻgʻrisida”gi Farmoni va 2011-yil 23-avgustdagi PQ-1602-son “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi qaroriga muvofiq buyuraman: 1. Oʻzbekiston Respublikasi adliya vazirining 2016-yil 20-dekabrdagi 294-mh-son “Tijorat tashkilotlari taʼsis hujjatlarining namunaviy shakllarini tasdiqlash toʻgʻrisida”gi buyrugʻi (roʻyxat raqami 2848, 2016-yil 20-dekabr) (Oʻzbekiston Respublikasi qonun hujjatlari toʻplami, 2016-y., 51-son, 586-modda) 11-ilovasi 5.4-bandining yettinchi va sakkizinchi xatboshilaridagi “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi” degan soʻzlar “Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi” degan soʻzlar bilan almashtirilsin. 2. Mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarni davlat roʻyxatidan oʻtkazish boshqarmasi Idoraviy normativ-huquqiy hujjatlarning davlat reyestriga tegishli yozuv kiritsin. 3. Davlat xizmatlari koʻrsatishni muvofiqlashtirish va rivojlantirish boshqarmasi hamda Huquqiy targʻibot va axborot boshqarmasi ushbu idoraviy normativ-huquqiy hujjatni barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq Oʻzbekiston Respublikasi Savdo-sanoat palatasi bilan kelishilgan. 5. Mazkur buyruq rasmiy eʼlon qilingan kundan eʼtiboran kuchga kiradi. 6. Mazkur buyruq ijrosini nazorat qilish vazir oʻrinbosari A. Usmanov zimmasiga yuklansin.
“Oʻzbekiston Respublikasi Buxgalteriya hisobining milliy standarti (6-sonli BHMS) “Ijara hisobi”ni tasdiqlash toʻgʻrisida”gi buyruqqa oʻzgartirishlar kiritish haqida
(order, 2017-06-16)

Oʻzbekiston Respublikasining “Buxgalteriya hisobi toʻgʻrisida”gi Qonuniga muvofiq buyuraman: 1. Oʻzbekiston Respublikasi moliya vazirining 2009-yil 6-apreldagi 41-son “Oʻzbekiston Respublikasi Buxgalteriya hisobining milliy standarti (6-sonli BHMS) “Ijara hisobi”ni tasdiqlash toʻgʻrisida”gi buyrugʻiga (roʻyxat raqami 1946, 2009-yil 24-aprel) (Oʻzbekiston Respublikasi qonun hujjatlari toʻplami, 2009-y., 17-son, 220-modda) ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. Buyruq muqaddimasi quyidagi tahrirda bayon etilsin: “Oʻzbekiston Respublikasining “Buxgalteriya hisobi toʻgʻrisida”gi Qonuniga va Oʻzbekiston Respublikasi Prezidentining 2017-yil 18-martdagi PQ-2847-son qarori bilan tasdiqlangan Oʻzbekiston Respublikasi Moliya vazirligi toʻgʻrisidagi nizomga muvofiq buyuraman:”. 2. Milliy standartda: a) muqaddima quyidagi tahrirda bayon etilsin: “Mazkur Buxgalteriya hisobining milliy standarti (BHMS) Oʻzbekiston Respublikasining “Buxgalteriya hisobi toʻgʻrisida”gi, “Lizing toʻgʻrisida”gi qonunlariga, Oʻzbekiston Respublikasining Soliq kodeksiga asosan ishlab chiqilgan va Oʻzbekiston Respublikasida buxgalteriya hisobini meʼyoriy tartibga solish tizimining elementi hisoblanadi.”; b) 33-band quyidagi tahrirda bayon etilsin: “33. Moliyaviy ijarada har bir hisobot davri uchun moliyaviy ijara obyekti boʻyicha amortizatsiya ajratmasi kabi xarajatlar yuzaga keladi. Moliyaviy ijara obyektlari boʻyicha amortizatsiyani hisoblash ijarachi (lizingga oluvchi) tomonidan Buxgalteriya hisobining milliy standarti (5-sonli BHMS) “Asosiy vositalar”ga (roʻyxat raqami 1299, 2004-yil 20-yanvar) muvofiq amalga oshiriladi.”.
Tijorat banklari, shu jumladan, boshqa investorlar ishtirokida bankrot korxonalar negizida tashkil etilgan korxonalarning asosiy vositalari va nomoddiy aktivlari boʻyicha amortizatsiya ajratmalarini oʻrnatilgan meʼyordan kamroq hisoblash tartibi toʻgʻrisidagi vaqtinchalik nizomning 2-bandiga oʻzgartirish kiritish haqida
(resolution, 2018-10-05)

Oʻzbekiston Respublikasi Prezidentining 2017-yil 20-apreldagi PF-5022-son “Iqtisodiy nochor korxonalarni qoʻllab-quvvatlash mexanizmlarini yanada kengaytirish hamda tijorat banklarining koʻchmas mulk obyektlari negizida yangi ishlab chiqarish quvvatlarini tashkil etishni ragʻbatlantirish chora-tadbirlari toʻgʻrisida”gi Farmoniga muvofiq Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasi va Markaziy banki Boshqaruvi qaror qiladi: 1. Oʻzbekiston Respublikasi Moliya vazirligi, Iqtisodiyot vazirligi, Davlat soliq qoʻmitasi va Markaziy banki Boshqaruvining 2010-yil 31-maydagi 47, 97, 2010-21, 20/1-son qarori (roʻyxat raqami 2114, 2010-yil 23-iyun) (Oʻzbekiston Respublikasi qonun hujjatlari toʻplami, 2010-y., 24-25-son, 208-modda) bilan tasdiqlangan Tijorat banklari, shu jumladan, boshqa investorlar ishtirokida bankrot korxonalar negizida tashkil etilgan korxonalarning asosiy vositalari va nomoddiy aktivlari boʻyicha amortizatsiya ajratmalarini oʻrnatilgan meʼyordan kamroq hisoblash tartibi toʻgʻrisidagi vaqtinchalik nizomning 2-bandi uchinchi xatboshisidan “auksion va” degan soʻzlar chiqarib tashlansin. 2. Mazkur qaror rasmiy eʼlon qilingan kundan eʼtiboran kuchga kiradi.
“Oʻzcharmsanoat” uyushmasining moddiy-texnik bazasini mustahkamlash boʻyicha qushimcha chora-tadbirlar toʻgʻrisida
(resolution, 2018-07-14)

“Oʻzcharmsanoat” uyushmasi faoliyatini samarali tashkil etish va moddiy-texnik bazasini yanada mustahkamlash hamda davlat mulkidan samarali foydalanish maqsadida: 1. “Oʻzcharmsanoat” uyushmasi, Toshkent shahar hokimligi, Oʻzbekiston Respublikasi Xususiylashtirilgan korxonalarga koʻmaklashish va raqobatni rivojlantirish davlat qoʻmitasining ilgari operativ boshqarish huquqida Toshkent shahar hokimligiga berilgan Toshkent shahar, Mirzo Ulugʻbek tumani, Mustaqillik shoh koʻchasi, 109-uy manzilida joylashgan bino va unga tegishli boʻlgan hududni “Oʻzcharmsanoat” uyushmasiga bepul foydalanishga topshirish toʻgʻrisidagi takliflariga rozilik berilsin. 2. Toshkent shahar hokimligi mazkur qarorning 1-bandida koʻrsatilgan obyektni oʻrnatilgan tartibda topshirishni, “Oʻzcharmsanoat” uyushmasi esa qabul qilib olishni, shuningdek, uyushma faoliyatining qatʼiy maqsadiga muvofiq undan samarali foydalanish taʼminlansin. Toshkent shahar hokimligi manfaatdor vazirliklar va idoralar bilan birgalikda “Oʻzcharmsanoat” Uyushmasi binosiga olib boruvchi yoʻllarni yaratishni belgilangan tartibda taʼminlasin. 3. Oʻzbekiston Respublikasi Prezidentining 2015-yil 31-dekabrdagi “Oʻzbekiston Respublikasi Tashqi iqtisodiy aloqalar, investitsiyalar va savdo vazirligi tarkibini optimallashtirish va faoliyati samaradorligini yanada oshirish chora-tadbirlari toʻgʻrisida” PQ-2463-sonli qarorining 5-ilova 4-pozitsiyasi chiqarib tashlansin. 4. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov zimmasiga yuklansin.
2017/2018 oʻquv yilida Oʻzbekiston Respublikasi Bank-moliya akademiyasi magistraturasiga qabul toʻgʻrisida
(resolution, 2021-02-22)

Oʻzbekiston Respublikasining moliya, bank va soliq tizimlari hamda iqtisodiyotning real sektori ayrim tarmoqlari va korxonalarida investitsiya faoliyati uchun yuqori malakali magistrlar tayyorlash maqsadida Vazirlar Mahkamasi qaror qiladi: 1. Quyidagilar: Oʻzbekiston Respublikasi Bank-moliya akademiyasi magistraturasi boʻyicha 2017/2018 oʻquv yiliga qabul kvotalari 1-ilovaga muvofiq; “Investitsiyalarni boshqarish (real sektor uchun)” mutaxassisligi boʻyicha qabul kvotalarining iqtisodiyot real sektorining ayrim tarmoqlari va korxonalari boʻyicha taqsimlanishi 2-ilovaga muvofiq tasdiqlansin. 2. Oʻzbekiston Respublikasi Bank-moliya akademiyasi magistraturasi qabul komissiyasiga Akademiyaga kirish jarayonida magistratura mutaxassisliklari boʻyicha abituriyentlar toʻplagan ballarining reyting baholanishini hisobga olgan holda Akademiyaning qabul koʻrsatkichlariga belgilangan umumiy kvotalar doirasida oʻzgartirishlar kiritish huquqi berilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A.Kuchkarov zimmasiga yuklansin. T/r Mutaxassislik shifri Mutaxassisliklar nomi Jami Shu jumladan: davlat granti toʻlov-kontrakt 1. 5A 230701 Bank ishi (faoliyat turlari boʻyicha) 55 18 37 2. 5A 230702 Bank hisobi va audit 12 5 7 3. 5A 230603 Investitsiyalarni boshqarish (bank sektori uchun) 27 7 20 4. 5A 230603 Investitsiyalarni boshqarish (real sektor uchun) 13 3 10 5. 5A 230601 Davlat moliyasini boshqarish 33 17 16 6. 5A 230602 Korporativ moliya va qimmatli qogʻozlar bozori 10 2 8 7. 5A 230902 Audit (moliya sohasida) 5 3 2 8. 5A 231201 Sugʻurta ishi 10 - 10 9. 5A 231301 Pensiya ishi 15 10 5 10. 5A 230801 Soliqlar va soliqqa tortish 20 10 10 Jami: 200 75 125 T/r Vazirlik, idora va korxonalarning nomlari jami Shu jumladan: davlat granti toʻlov-kontrakt 1. Qishloq va suv xoʻjaligi vazirligi 1 1 - 2. Axborot texnologiyalari va kommunikatsiyalarini rivojlantirish vazirligi 1 1 - 3. Xususiylashtirilgan korxonalarni qoʻllab-quvvatlash va raqobatni rivojlantirish davlat qoʻmitasi 1 1 - 4. “Oʻzbekneftgaz” MXK 3 - 3 5. “Oʻzbekiston temir yoʻllari” AJ 2 - 2 6. “Oʻzyengilsanoat” AJ 1 - 1 7. “Oʻzavtosanoat” AK 2 - 2 8. “Navoiy KMK” DK 2 - 2 JAMI: 13 3 10
“Barkamol avlod” bolalar markazlarida bolalar oʻqiganligi uchun ota-onalar toʻlovini undirish va undan foydalanish tartibi toʻgʻrisidagi nizomga oʻzgartirishlar kiritish haqida
(resolution, 2026-04-09)

Oʻzbekiston Respublikasi Prezidentining 2017-yil 18-yanvardagi PQ-2731-son “2017 — 2021-yillarda Orolboʻyi mintaqasini rivojlantirish Davlat dasturi toʻgʻrisida”gi qarori va Oʻzbekiston Respublikasi Vazirlar Mahkamasining 2011-yil 28-fevraldagi 50-son “Maktabdan tashqari taʼlim tizimini yanada takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Moliya vazirligi va Xalq taʼlimi vazirligi qaror qiladi: 1. Oʻzbekiston Respublikasi Moliya vazirligi va Xalq taʼlimi vazirligining 2011-yil 10-avgustdagi 48 va 23-son qarori (roʻyxat raqami 2267, 2011-yil 23-sentabr) (Oʻzbekiston Respublikasi qonun hujjatlari toʻplami, 2011-y., 39-son, 400-modda) bilan tasdiqlangan “Barkamol avlod” bolalar markazlarida bolalar oʻqiganligi uchun ota-onalar toʻlovini undirish va undan foydalanish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 1-band quyidagi tahrirda bayon etilsin: “1. Toʻlov qonun hujjatlarida belgilanadigan miqdorlarda undiriladi.”. 2. 16-band quyidagi tahrirda bayon etilsin: “16. Imkoniyati cheklangan bolalar uchun ixtisoslashtirilgan taʼlim muassasalari oʻquvchilari va ichki ishlar organlarining profilaktik hisobiga olingan oʻquvchilar, shuningdek, “Mehribonlik” uylari, bolalar shaharchalari, “SOS — Oʻzbekiston bolalar mahallalari” uyushmasi tarbiya muassasalari tarbiyalanuvchilari toʻlovdan ozod qilinadi. Toʻlovdan ozod qilinadigan oʻquvchilar va tarbiyalanuvchilar roʻyxati imkoniyati cheklangan bolalar uchun ixtisoslashtirilgan taʼlim muassasalari, “Mehribonlik” uylari, bolalar shaharchalari, “SOS — Oʻzbekiston bolalar mahallalari” uyushmasi tarbiya muassasalari, xalq taʼlimi muassasalari faoliyatini metodik taʼminlash va tashkil etish tuman (shahar) boʻlimlari hamda tegishli tuman (shahar) hokimliklari moliya boʻlimi rahbarlari bilan kelishilgan holda “Barkamol avlod” bolalar markazi rahbari tomonidan tasdiqlanadi.”. 3. 17-band quyidagi tahrirda bayon etilsin: “17. Toʻlov sifatida tushgan mablagʻlar: toʻgarak faoliyati uchun zarur boʻlgan xom ashyo va materiallar, moddiy boyliklar (mebel, asbob-uskuna va jihozlar, kompyuter texnikasi va boshqalar) xarid qilishga; madaniy ommaviy tadbirlarni oʻtkazish va ularda qatnashish bilan bogʻliq xarajatlarga; oʻquvchilari respublika miqyosida oʻtkaziladigan koʻrik-tanlovlar va festivallarda 1, 2, 3-oʻrinlarni egallagan toʻgarak rahbarlarini tegishincha eng kam oylik ish haqining besh, toʻrt, uch barobari miqdorida moddiy ragʻbatlantirishga yoʻnaltiriladi.”. 4. Mazkur oʻzgartirishlar “SOS — Oʻzbekiston bolalar mahallalari” uyushmasi bilan kelishilgan.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Ijtimoiy-iqtisodiy islohotlarni amalga oshirish, mamlakatni modernizatsiya qilish, inson huquq va erkinliklarining ishonchli himoyasini taʼminlashda prokuratura organlarining rolini kuchaytirish toʻgʻrisida” 2017-yil 18-apreldagi PF-5019-son Farmoni)
(decree, 2021-06-30)

Oʻzbekiston Respublikasi Prezidentining “Ijtimoiy-iqtisodiy islohotlarni amalga oshirish, mamlakatni modernizatsiya qilish, inson huquq va erkinliklarining ishonchli himoyasini taʼminlashda prokuratura organlarining rolini kuchaytirish toʻgʻrisida” 2017-yil 18-apreldagi PF-5019-son Farmoniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari J.A.Qoʻchqorov zimmasiga yuklansin. 3. Vazirlar Mahkamasining “Sudyalarga, prokuratura organlari hamda Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti xodimlariga imtiyozli shartlarda uy-joy sotib olishga uzoq muddatli ipoteka kreditlari berish tartibi toʻgʻrisidagi nizomni hamda sudyalarga, prokuratura organlari hamda Oʻzbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti xodimlariga uy-joylarni ijaraga olganlik (ijaraga turganlik) uchun har oylik pul kompensatsiyasi toʻlash tartibi toʻgʻrisidagi nizomni tasdiqlash haqida” 2012-yil 31-oktabrdagi 312-son qarorida (Oʻzbekiston Respublikasi QT, 2012-y., 10-son, 78-modda): 1-ilovaga quyidagi mazmundagi 71-band qoʻshilsin: “71. Ipoteka kreditlari prokuratura organlari xodimlariga uch yillik imtiyozli davr bilan beriladi va mazkur davr mobaynida kreditlar boʻyicha faqat foizlar toʻlanadi”; 2-ilovaning 2-bandi birinchi xatboshidagi “doimiy yashash joyidan tashqari mintaqada lavozimga tayinlangan (saylangan) hamda” soʻzlari chiqarib tashlansin.